ಮಾತಿನ ಮಲ್ಲಿ ಅನುಶ್ರೀ ಹೊಸ ಗಾಯನ.. ನವಜೋಡಿಗೆ ಹಾರೈಸಿದ ತಾರಾಗಣ..!

ನಟಿ ನಿರೂಪಕಿ ಅನುಶ್ರೀ ಬಹುಕಾಲದ ಗೆಳೆಯ ರೋಷನ್ ಜೊತೆ ಹೊಸ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಅನುಶ್ರೀ ಬಾಳಲ್ಲಿ ಏಕಾಂಗಿ ನಿರೂಪಣೆಯ ನಂತರ ಹೊಸ ಮನ್ವಂತರ ಶುರುವಾಗಿದೆ. ಅನುಶ್ರೀ-ರೋಷನ್ ಈ ಕ್ಷಣಕ್ಕೆ ಸ್ಯಾಂಡಲ್ ವುಡ್ ನ ನಟರು, ಆಪ್ತರು ಹಾಗೂ ಕುಟುಂಬಸ್ಥರು ಸಾಕ್ಷಿಯಾಗಿದ್ದಾರೆ. ಅನುಶ್ರೀ ಮದುವೆ ಸಂಭ್ರಮ ಸಡಗರ ತುಂಬಾ ಸರಳವಾಗಿ ನಡೆದಿದೆ.

ನಟಿ, ನಿರೂಪಕಿ ಮಾತಿನ ಮಲ್ಲಿ ಅನುಶ್ರೀ ವೈವಾಹಿಕ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಅನುಶ್ರೀ ಬಾಳಲ್ಲಿ ಹೊಸ ಮನ್ವಂತರ ಶುರುವಾಗಿದೆ. ಬಹುಕಾಲದ ಗೆಳೆಯ ರೋಷನ್ ಜೊತೆ ಹಸೆಮಣೆ ಏರಿದ್ದಾರೆ. ಕುಟುಂಬಸ್ಥರು, ಆಪ್ತರು ಹಾಗೂ ಚಿತ್ರರಂಗದ ಗಣ್ಯರು ಈ ಸಂಭ್ರಮದ ಕ್ಷಣಕ್ಕೆ ಸಾಕ್ಷಿಯಾಗಿದ್ದಾರೆ. ನವ ಜೋಡಿಗಳಿಗೆ ಶುಭ ಹಾರೈಸಿದ್ದಾರೆ. ತಾಳಿಕಟ್ಟುವ ಶುಭ ವೇಳೆ ಮಾತಿನಮಲ್ಲಿ ಅನುಶ್ರೀ ಭಾವುಕರಾಗಿದ್ದಾರೆ.ಇದನ್ನೂ ಓದಿ: ಯಾದಗಿರಿ | ಅಪಾಯ ಮಟ್ಟ ಮೀರಿದ ಯರಗೋಳ ಕೆರೆ – ಸೇತುವೆ ದಾಟುತ್ತಿದ್ದ ಹಸು ನೀರುಪಾಲು

ಬೆಂಗಳೂರಿನ ಹೊರವಲಯದಲ್ಲಿರುವ ಖಾಸಗಿ ರೆಸಾರ್ಟ್ ನಲ್ಲಿ ಅನುಶ್ರೀ ಆಪ್ತರು, ಕುಟುಂಬಸ್ಥರ ಸಮ್ಮುಖದಲ್ಲಿ ದಾಂಪತ್ಯಕ್ಕೆ ಕಾಲಿಟ್ಟಿದ್ದಾರೆ. ನಿನ್ನೆ ಹಳದಿ ಶಾಸ್ತ್ರ ಹಾಗೂ ಮೆಹಂದಿ ಶಾಸ್ತ್ರ ನೆರವೇರಿತ್ತು. ಈ ವೇಳೆ ಅನುಶ್ರೀ ಆಪ್ತರು ಕುಟುಂಬಸ್ಥರು ಭಾಗಿಯಾಗಿದ್ದರು. ಅನುಶ್ರೀ ಮದುವೆಗೆ ಆಗಮಿಸಿದ ಸ್ಯಾಂಡಲ್ ವುಡ್ ಮಂದಿ ಅನುಶ್ರೀ ಹಾಗೂ ರೋಷನ್ ಗೆ ಶುಭ ಹಾರೈಸಿದ್ದಾರೆ. ನಟ ಶರಣ್, ನಟಿ ಚೈತ್ರಾ ಆಚಾರ್, ರಾಜ್ ಬಿ ಶೆಟ್ಟಿ, ನಟಿ ಪ್ರೇಮಾ, ರಚಿತಾ ರಾಮ್, ಸಂತೋಷ್ ಆನಂದ್ ರಾಮ್, ಲವ್ಲಿಸ್ಟಾರ್ ಪ್ರೇಮ್, ತರುಣ್ ಸುಧೀರ್, ಸೋನಾಲ್ ಮಾಂಥೇರೊ, ತಾರಾ ಅನುಶ್ರೀ-ರೋಷನ್ ಜೋಡಿಗೆ ಹಾರೈಸಿದ್ದಾರೆ.

ನಟಿ ಅನುಶ್ರೀ ಹಾಗೂ ರೋಷನ್ ಮದುವೆ ಇಂದು ಸರಳವಾಗಿ ನಡೆದಿದೆ. ಅನುಶ್ರೀಯನ್ನ ಸಾಕಷ್ಟು ವರ್ಷಗಳಿಂದ ಬಲ್ಲ ಗೆಳೆಯರು, ಆಪ್ತರು, ಸ್ಯಾಂಡಲ್ ವುಡ್ ಆಪ್ತರು ಹರಸಿ ಖುಷಿ ಪಟ್ಟಿದ್ದಾರೆ. ಅನುಶ್ರೀ ಹೋದ ಕಡೆಗಳೆಲ್ಲ ಎದುರಾಗುತ್ತಿದ್ದ ಮಿಲಿಯನ್ ಡಾಲರ್ ಪ್ರಶ್ನೆಗೆ ಇವತ್ತು ಉತ್ತರ ಸಿಕ್ಕಿದೆ.ಇದನ್ನೂ ಓದಿ: ತಾಂತ್ರಿಕ ದೋಷ ಬಗೆಹರಿಸಲು ಇಂಜಿನಿಯರ್‌ಗಳ ಜೊತೆ‌ 50 ನಿಮಿಷ ಚರ್ಚಿಸಿದ ಪೈಲಟ್ – ಆದ್ರೂ ನೆಲಕ್ಕಪ್ಪಳಿಸಿದ F-35 ಜೆಟ್‌!